
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 15.09.2026, ora 08.00 – 16.09.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 16.09.2026, ora 07.00
RÂURI

Debitele au fost relativ staționare, exceptând râurile din bazinele hidrografice: Vișeu, Someșul Mare și cursul inferior al Mureșului, unde au fost în scădere. 

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul hidrografic al Someșului Mic, precum și în bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Arieș, Moravița, Caraș, Nera, Cerna, Suceava, Rm. Sărat, Bârlad, bazinul inferior al Someșului, pe cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE
Debitele vor fi, în general, staționare, exceptând cursul inferior al Mureșului, unde vor fi în scădere.  

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 15 – 16.09.2026 a fost în creștere, având valoarea de 1300 m3/s, sub media multianuală a lunii septembrie (3800 m3/s). 
În aval de Porţile de Fier debitele au fost în creștere ușoară pe sectorul Gruia – Bechet și în scădere pe sectorul Corabia – Tulcea.

Debitul la intrarea în țară (secțiunea Baziaș) va fi în ușoară creștere (1350 m3/s).

În aval de Porţile de Fier debitele vor fi în ușoară creștere pe sectorul Gruia – Zimnicea, staționare la Giurgiu și în scădere pe sectorul Oltenița - Tulcea.
2. Situația meteorologică în intervalul 15.09.2026, ora 09.00 – 16.09.2026, ora 06.00
ÎN ŢARĂ

Valorile termice diurne au continuat să crească în majoritatea zonelor, astfel că vremea a fost ușor mai caldă decât în mod obișnuit la acastă dată în regiunile vestice, iar în rest a devenit normală termic. Pe parcursul zilei cerul a fost temporar noros și a plouat slab, pe arii restrânse în Banat și nordul Moldovei și izolat la munte. Noaptea au mai fost înnorări temporare în Moldova, unde trecător a mai plouat slab, dar și în regiunile sud-estice, iar în rest cerul a devenit mai mult senin. Vântul a suflat slab și moderat, cu ușoare intensificări izolat în Dobrogea și în zona montană înaltă, cu rafale de până la 50 km/h. Temperaturile maxime s-au încadrat între 20 grade la Bârnova, Toplița și Joseni și 28 de grade la Săcuieni, Holod, Vărădia de Mureș, Jimbolia, Lugoj, Băilești, Bechet și Turnu Măgurele , iar la ora 6 se înregistrau valori termice cuprinse între 6 grade la Făgăraș, Petroșani și Voineasa și 19 grade la Șiria. Dimineața a fost ceață, izolat în Maramureș și estul Transilvaniei, iar noaptea în nordul Moldovei și în depresiuni. OBSERVAȚIE - de ieri dimineață de la ora 6 au fost în vigoare 2 atenționări cod galben pentru fenomene meteorologice periculoase imediate (pentru ceață), emise după cum urmează: 1 de către SRPV Sibiu și 1 de SRPV Bacău.
LA BUCUREŞTI

Vremea a fost normală sub aspect termic. Cerul a fost temporar noros, iar vântul a suflat slab până la moderat. Temperatura maximă a fost de 26 de grade la Afumați și 27 de grade la Filaret și Băneasa, iar la ora 6 se înregistrau 13 grade în Băneasa, 14 grade la Afumați și 16 grade la Filaret.
3. Prognoza meteorologică în intervalul 16.09.2026, ora 09.00 – 17.09.2026, ora 09.00
ÎN ŢARĂ

Valorile termice vor fi apropiate de mediile multianuale în sud-estul teritoriului, iar în rest vremea va deveni caldă pentru a doua decadă a lunii septembrie. Cerul va fi variabil, mai mult senin dimineața și noaptea, dar cu înnorări și ploi slabe după-amiaza și seara, pe arii restrânse în Carpații Orientali, în Carpații Meridionali și în dealurile subcarpatice ale Munteniei și posibil în Moldova și Dobrogea. Vântul va sufla slab și moderat. Temperaturile maxime se vor încadra între 21 și 30 de grade, cu cele mai mari valori în sud-vestul Olteniei, iar cele minime vor fi cuprinse între 4 grade în depresiunile Carpaților Orientali și 17...18 grade în Dealurile de Vest și pe litoral. Dimineața și noaptea pe alocuri va fi ceață în special în centru și est.
LA BUCUREŞTI
Vremea va fi frumoasă, iar valorile termice se vor situa în jurul normelor climatologice specifice acestei date. Cerul va fi variabil, mai mult senin dimineața și noaptea, iar vântul va sufla slab până la moderat. Temperatura maximă va fi de 26...27 de grade și cea minimă va fi de 10...13 grade.
II. CALITATEA APEI


Nu s-au înregistrat evenimente deosebite.

III. CALITATEA MEDIULUI

1. În domeniul aerului

Direcția Județeană de Mediu Argeș informează despre producerea în data de  14.09.2026, ora 17.00, unei poluari accidentale a solului (cca 25 mp teren arabil prop privata) cu 40 litri apa de zacamant si 8 litri titei din cauza avariei unei conducte de transport titei in zona Parc 7 Barla, Ciuresti, jud Arges, apartinand SC OMV Petrom SA. Masuri: izolarea conductei, oprirea pomparii, remerierea avariei si ecologizarea zonei afectate.
2. În domeniul solului și vegetației
Garda Forestieră Rm.Valcea informează despre producerea, în data de 08.09.2026, ora 00.00 unui incendiu care a afectat cca 1.5 ha litiera intr-un fond forestier privat pe raza OS Brancusi, loc Baia de Arama, judetul Gorj. Incendiul a fost stins in data de 14.09.2026, ora 07.00, in urma interv a 3 silvicultori, 4 pompieri si 4 cetateni. Nu se cunosc cauzele declansatoare. 

Garda Forestieră Rm.Valcea informează despre producerea, în data de 06.09.2026, ora 16.00 unui incendiu care a afectat cca 35 ha litiera intr-un fond forestier privat pe raza OS Dr.Tr.Severin, district Ciresu, canton 22 Gornenti, judetul Mehedinti. Incendiul a fost stins in data de 11.09.2026, ora 20.00, in urma interv unui silvicultor, 15 pompieri si a 10 cetateni. Nu se cunosc cauzele declansatoare. 

Garda Forestieră Timișoara informează despre producerea, în data de 11.09.2026, ora 17.20 unui incendiu care a afectat cca 3 ha litiera din zona de deal, intr-un fond forestier de stat pe raza OS Otelu Rosu, loc Otelu Rosu, jud Caras Severin. Incendiul a fost stins in data de 11.09.2026, ora 21.45,  prin interventia a 10 silvicultori, 2 Pompieri militari, 4 Pompieri civili si a 6 cetateni. Cauza producerii: accidental. 

Garda Forestieră Timișoara informează despre producerea, în data de 09.09.2026, la ora 19:30, unui incendiu în zona localității Crișcior, pe raza Ocolului Silvic Brad, jud. Hunedoara (cauza-propagarea focului din pășunile limitrofe). Incendiul a afectat o suprafață de 20 ha de litieră. Incendiul a fost stins in 12.09.2026, ora 10.00 prin interv a 10 silvicultori, 10 pompieri militari, 8 pompieri civili, 2 jandarmi si 5 cetateni. 

Garda Forestieră Timișoara informează despre producerea, în data de 11.09.2026, la ora 09.00, unui incendiu în zona localității Bucuresci, pe raza Ocolului Silvic Brad, jud. Hunedoara (cauza-propagarea focului din pășunile limitrofe). Incendiul a afectat o suprafață de 1 ha de litieră. Incendiul a fost stins in 11.09.2026, ora 16.45 prin interv a 5 silvicultori, 6 pompieri militari, 8 pompieri civili, 2 politisti, 2 jandarmi si 3 cetateni. 

Garda Forestieră Timișoara informează despre producerea, în data de 06.09.2026, ora 16.00 unui incendiu care a afectat cca 35 ha litiera intr-un fond forestier privat pe raza OS Dr.Tr.Severin, district Ciresu, canton 22 Gornenti, judetul Mehedinti. Incendiul a fost stins in data de 11.09.2026, ora 20.00, in urma interv unui silvicultor, 15 pompieri si a 10 cetateni. Nu se cunosc cauzele declansatoare. 
3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

